stanford-oval/wikipedia huggingface dataset:
Mevlüt Çavuşoğlu

Mevlüt Çavuşoğlu (2022)
Mevlüt Çavuşoğlu (s. 5. helmikuuta 1968 Alanya) on turkkilainen Oikeus ja kehitys -puolueen (AKP) poliitikko.
Çavuşoğlu sai kandidaatin arvon kansainvälisissä suhteissa Ankaran yliopistosta vuonna 1988 ja valmistui maisteriksi taloustieteessä New Yorkin Long Islandin yliopistosta vuonna 1991. Hän suoritti myös asiantuntijuusohjelman Euroopan unionista Ankaran yliopiston Eurooppa-tutkimuskeskuksessa vuonna 1993. Çavuşoğlu kuului Oikeus ja kehitys -puolueen perustajajäseniin ja tuli valituksi sen parlamenttiedustajaksi 22., 23. ja 24. parlamenttikausille. Hän toimi tammikuusta joulukuuhun 2013 AKP:n varapuhemiehenä, joka vastasi ulkopolitiikasta.
Vuosiksi 2010–2012 Çavuşoğlu valittiin Euroopan neuvoston parlamentaarisen yleiskokouksen puheenjohtajaksi. Hän oli ensimmäinen turkkilainen parlamentaarikko tässä virassa. Yleiskokouksen kunniapuheenjohtajan arvonimen hän sai vuonna 2014. Vuosina 2012–2014 hän oli yleiskokouksen edustajana Venetsian komissiossa.
Çavuşoğlu toimi joulukuusta 2013 elokuuhun 2014 Turkin EU-asioiden ministerinä ja pääneuvottelijana. Elokuussa 2014 hän sai nimityksen Turkin ulkoministeriksi.
Meenakshin temppeli

| Meenakshin temppeli |
| --- | --- |

Perustiedot
Sijainti:  Madurai, Tamil Nadu, Intia
Rakennustyyppi:  temppeli
Uskonnollinen käyttö:  hindulaisuus
Infobox OKNimi-testi OK: 
Meenakshin temppeli tai Meenakshi Ammanin temppeli on historiallinen hindutemppeli, joka sijaitsee Vaigai-joen etelärannalla Madurain temppelikaupungissa, Tamil Nadussa, Intiassa. Se on omistettu jumalatar Meenakshille, Parvatin muodolle, ja hänen puolisolleen, Sundareshwarille, Shivan muodolle. Temppeli on keskellä muinaista Madurain temppelikaupunkia, joka mainitaan Sangam-kirjallisuudessa, ja jumalattaren temppeli mainitaan 6. vuosisadan teksteissä. Tämä temppeli on yksi Paadal Petra Sthalam -temppeleistä. Paadal Petra Sthalam ovat 275 Shivan temppeliä, joita kunnioitetaan Tamil Saiva Nayanarsin jakeissa 6.–9. vuosisadalla.
Temppelin länsitorni (gopuram) on malli, jonka perusteella Tamil Nadun osavaltion tunnus on suunniteltu.
Panoraamakuva Meenakshin temppelistä.
Aiheesta muualla

Kuvia tai muita tiedostoja aiheesta Meenakshin temppeli Wikimedia Commonsissa
Kotisivut (englanniksi)
Martin Jol

| 0 | 1 | 2 |
| --- | --- | --- |

Henkilötiedot
Koko nimi: Maarten Cornelis Jol
Syntymäaika: 16. tammikuuta 1956 (ikä 68)
Syntymäpaikka: Haag, Alankomaat
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1973–1978 1978–1979 1979–1982 1982–1984 1984–1985 1985–1989 |  ADO Den Haag  FC Bayern München  FC Twente  West Bromwich Albion  Coventry City  ADO Den Haag | 132 (9) 9 (0) 71 (9) 63 (4) 15 (0) 135 (6) |
Maajoukkue
| 1980–1981 |  Alankomaat | 3 (0) |
Valmennusura
1991–1995 1995–1996 1996–1998 1998–2004 2004 2004–2007 2008–2009 2009–2010 2011–2013 2016:  ADO Den Haag  Scheveningen  Roda JC  RKC Waalwijk  Tottenham Hotspur (apuv.)  Tottenham Hotspur  Hamburger SV  AFC Ajax  Fulham FC  Al-Ahli
 Seurajoukkueuran tilastot kattavat vain kansalliset sarjat.
Martin Jol (s. 16. tammikuuta 1956) on alankomaalainen entinen jalkapalloilija ja nykyinen jalkapallovalmentaja.
Ura pelaajana

Pelaajaurallaan keskikentällä viihtynyt Jol edusti kotimaassaan ADO Den Haagia ja FC Twenteä, Saksassa Bayern Müncheniä sekä Englannissa West Bromwich Albionia ja Coventry Cityä. Alankomaiden maajoukkueessa hän esiintyi kolme kertaa.
Jol palkittiin vuonna 1985 Alankomaiden parhaana jalkapalloilijana hänen edustaessaan ADO Den Haagia Eerste Divisiessä.
Ura pelaajana > Meriitit pelaajana

Alankomaiden Cup: 1975
Ura valmentajana > Meriitit valmentajana

Egyptin Valioliiga: 2016
Alankomaiden cup (2): 1997, 2010
Mdłości

| Mdłości Mgła |
| --- | --- | --- |

EP-levyn tiedot
 Julkaistu: 3. syyskuuta 2006
 Tyylilaji: black metal
 Kesto: 10.44
 Levy-yhtiö: Garazel / Flagellum
Mgłan muut julkaisut
| Presence 2006 | Mdłości 2006 | Further Down the Nest 2007 |
Mdłości (suom. Pahoinvointi) on puolalaisen black metal -yhtye Mgłan EP-levy, joka on julkaistu vuonna 2006. Albumi on rajoitettu 500:n 7" painokseen.
Kappaleet

Mdłości I – 6.33
Mdłości II – 4.11
Kokoonpano

Mikołaj "M." Żentara – kitara, bassokitara, laulu
Daren – rummut
Aiheesta muualla

Mdłości Discogsissa. (englanniksi)
Albumi Mdłości Encyclopaedia Metallum -sivustolla (englanniksi)
Mgła
| Mikołaja "M> " Żentara • Darkside Daren |
| --- | --- |
Studioalbumit:  Groza • With Hearts Toward None • Exercises in Futility • Age of Excuse
EP:t:  Presence • Mdłości • Further Down the Nest
Split-albumit:  Crushing the Holy Trinity (Holy Spirit)
Demot:  Northwards • Necrotic
Katso myös:  Kriegsmaschine • Holy Death • Blade of the Sword • Crionics • MasseMord
Martin Johansson (jääkiekkoilija, 1987)

| Martin Johansson |
| --- | --- |

Henkilötiedot
Syntynyt: 24. lokakuuta 1987 (ikä 36) Landskrona, Ruotsi
Kansalaisuus:   Ruotsi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  180 cm
Paino:  90 kg
Pelinumero:  25
Pelaajaura
Pääsarjaura:  2007–
Aik. seurat:  Skåre BK (Div. 1) Bofors IK (Allsv.) Färjestad BK (SHL) Malmö Redhawks (Allsv.) Mora IK (Allsv.) Brynäs IF (SEL) Örebro HK (SHL) TPS (SM-liiga) IK Oskarshamn (SHL)
Martin Johansson (s. 24. lokakuuta 1987 Landskrona, Ruotsi) on ruotsalainen jääkiekkoilija. Hän on pelipaikaltaan vasen laitahyökkääjä.
Ura > Maajoukkueura

| Mitalit> Maa:   Ruotsi.Miesten jääkiekko.Alle 18-v. MM-kilpailut  | Mitalit> Maa:   Ruotsi.Miesten jääkiekko.Alle 18-v. MM-kilpailut  | Mitalit> Maa:   Ruotsi.Miesten jääkiekko.Alle 18-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Tšekki 2005 | jääkiekko |  |
| U-18 Junior World Cup  | U-18 Junior World Cup  | U-18 Junior World Cup  |  |
|  Pronssia | Piešťany 2004 | jääkiekko |  |
Johansson pelasi alle 20-vuotiaiden MM-kilpailuissa vuonna 2007, jolloin hän oli kolmella osumallaan Ruotsin paras maalintekijä. Johansson valittiin alkulohkossa Slovakiaa vastaan pelatun ottelun päätteeksi joukkueensa ottelun parhaaksi pelaajaksi.
Johansson pelasi myös alle 18-vuotiaiden MM-kilpailuissa vuonna 2007, jolloin hän voitti pronssia. Johansson pelasi myös alle 18-vuotiaiden U-18 Junior World Cupissa vuonna 2004 voittaen pronssia. Yhteensä hän on pelannut 25 nuorten ja 27 poikien maaottelua.
Ruotsin A-maajoukkueessa Johansson on pelannut 13 ottelua tehopistein 2+5=7. Hän teki A-maajoukkuedebyyttinsä Euro Hockey Tourin ensimmäisessä kaksoismaaottelussa 6. helmikuuta 2015 Västeråsissa Suomea vastaan, mutta ottelu kuitenkin keskeytyi jään pettämisen vuoksi, joten virallisen debyyttinsä hän teki seuraavassa ottelussa 8. helmikuuta 2015 Tukholman Globenissa Suomea vastaan. Johansson merkittiin Ruotsin kakkosketjun vasempaan laitaan Robert Rosénin ja Martin Thörnbergin viereen. Hän teki ottelussa myös ensimmäisen A-maajoukkuemaalinsa, joka jäi Ruotsin 3–2-voittoon päättyneen ottelun voittomaaliksi.
Pelityyli

Elite Prospects -sivuston Erik K. Pirin vuonna 2014 tekemän analyysin mukaan Johansson on etevä kahden suunnan hyökkääjä ja joukkuepelaaja, joka on tunnettu nopeudestaan ja monipuolisuudestaan. Pirin mukaan hänellä on hyvä ja nopea laukaus. Pirin mukaan Johansson tuo jokaiseen peliin myös työteliäisyyttä ja röyhkeyttä.
Muuta

Johanssonin pikkuveli Marcus on olympiahopeamitalisti (Sotši 2014), joka pelaa hyökkääjänä NHL-seura Minnesota Wildissa. Veljekset olivat yhdessä voittamassa Ruotsin-mestaruutta Färjestadissa vuonna 2009. Heidän setensä Gunnar Johansson pelasi omalla urallaan hyökkääjänä yli 300 Ruotsin pääsarjaottelua Färjestadissa, jossa hän oli voittamassa Ruotsin-mestaruutta vuonna 1981. Johansson on myöhemmin luonut valmentajauraa mm. Elitserienissä, Allsvenskanissa ja Norjassa.
Meenakshi Seshadri

| Meenakshi Seshadri> Henkilötiedot |
| --- | --- |
Koko nimi:  Shashikala Seshadri
Syntynyt: 16. marraskuuta 1963 (ikä 60) Sindri, Dhanbad, Bihar, Intia
Ammatti:  näyttelijä, tanssija
Puoliso:  Harish Mysore (vih. 1995)
Lapset:  2
Näyttelijä
Aktiivisena:  1983–1999
Aiheesta muualla
IMDb 
AllMovie
Meenakshi Seshadri (syntyjään Shashikala Seshadri; s. 16. marraskuuta 1963 Sindri, Dhanbad, Bihar, Intia) on intialainen entinen näyttelijä, malli, missi ja tanssija, joka esiintyi hindin-, tamilin- ja telugunkielisissä elokuvissa. Tamiliperheeseen syntynyt Meenakshi voitti Eve’s Weekly Miss India -kilpailun 17-vuotiaana ja edusti Intiaa Miss International -kilpailussa Tokiossa Japanissa vuonna 1981.
Meenakshi teki elokuvadebyyttinsä vuonna 1983. Hänestä tuli yksi hindielokuvan johtavista naisnäyttelijöistä 1980- ja 1990-luvuilla, ja hän sai tunnustusta useista roolisuorituksistaan, kauneudestaan ja tanssitaidoistaan. Hänet tunnettiin roolisuorituksistaan elokuvissa kuten Hero (1983), Aandhi-Toofan (1985), Meri Jung (1985), Swati (1986), Dilwaala (1986), Dacait (1987), Inaam Dus Hazaar (1987), Parivaar (1987), Shahenshah (1988), Mahaadev (1989), Awaargi (1990), Jurm (1990), Ghayal (1990), Ghar Ho To Aisa (1990), Damini (1993), Duet (1994) ja Ghatak (1996). Hän sai erityistä kiitosta kriitikoilta elokuvista Swati (1986), Dahleez (1986), Satyamev Jayate (1987), Awaargi (1990) ja Damini (1993).
Meenakshi meni naimisiin investointipankkiiri Harish Mysoren kanssa vuonna 1995. Elokuvansa Ghatak julkaisun jälkeen hän jätti elokuvateollisuuden kasvattaakseen lapsensa, tyttären ja pojan, aviomiehensä kanssa Yhdysvalloissa, missä hän johtaa Cherish Dance Schoolia.
Aiheesta muualla

Meenakshi Seshadri Internet Movie Databasessa. (englanniksi)
Meenakshi Seshadri Allmoviessa (englanniksi)
Merja Kinnunen

| Merja Kinnunen> Henkilötiedot |
| --- | --- |
Syntynyt: 2. heinäkuuta 1955 Kangasniemi
Kuollut: 15. toukokuuta 2021 (65 vuotta) Rovaniemi
Kansalaisuus:   Suomi
Koulutus ja ura
Tutkinnot:  YTT (Tampereen yliopisto, 2001)
Tutkimusalue:  sosiologia
Merja Kinnunen (2. heinäkuuta 1955 Kangasniemi – 15. toukokuuta 2021 Rovaniemi) oli suomalainen sosiologi ja professori.
Kinnunen suoritti Tampereen yliopistossa sosiaalihuoltajatutkinnon (1985), yhteiskuntatieteiden kandidaatin tutkinnon (1990) ja lisensiaatin tutkinnon (1995). Yhteiskuntatieteiden tohtoriksi hän väitteli vuonna 2001 ja vuonna 2002 hänet nimitettiin yhteiskuntatieteelliseen tiedekuntaan sosiologian dosentiksi.
Urallaan Kinnunen toimi sosiologian assistenttina ja yliassistenttina Tampereen yliopistossa vuosina 1993–2006 ja Lapin yliopiston sosiologian professorina 1. elokuuta 2006 alkaen. Tutkimuksessaan hän keskittyi eritoten sukupuolittuneisiin valtarakenteisiin ja työelämän muutokseen. Esimerkiksi väitöskirjassaan hän tutki, miten samaa koulutusta ja työn vaativuutta edellyttävissä tehtävissä miespuoliset asemoituivat ylemmiksi toimihenkilöiksi ja naiset alemmiksi.
Kinnunen toimi myös Vastapaino-kustantamon hallituksen jäsenenä vuodesta 1990 alkaen ja puheenjohtajana vuosina 1996–2002, jolloin hän osallistui useiden kirjojen toimittamiseen. Westermarck-seuran johtokunnan jäsenenä hän toimi vuosina 1996–2001 ja Sosiologia-lehden päätoimittajana vuosina 2003–2004. Westermarck-seura palkitsi Kinnusen merkittävästä elämäntyöstä sosiologiassa vuonna 2020. Lisäksi hän toimi Lapin yliopiston hallituksen jäsenenä vuosina 2007–2009 ja 2012–2014.
Kinnunen oli pidetty henkilö, ja esimerkiksi Lapin yliopistossa hänet valittiin vuoden opettajaksi vuonna 2015. Kinnunen menehtyi 65 vuoden ikäisenä Rovaniemellä 15. toukokuuta 2021.
Julkaisuja

Luokiteltu sukupuoli.  (Väitöskirja)  Tampere:  Vastapaino, 2001.  ISBN 951-768-091-0.
Puun pintakäsittely

Puuta voidaan pintakäsitellä päällystämällä se jollakin tai imeyttämällä siihen jotakin pintakäsittelyainetta. Puun väriä voidaan myös muuttaa polttamalla. Puun lämpökäsittely ei kuitenkaan ole pintakäsittelyä, koska se vaikuttaa koko puukappaleen ominaisuuksiin.
Petsaus

Petsi värjää puun imeytyessään siihen.
Lakkaus

Lakkaamalla puuhun saadaan läpinäkyvä suojaava kalvo.
Maalaus

Puuta voidaan maalata erilaisilla öljy-, muovi-, keitto-, tai maitomaaleilla.
Öljyäminen

Esimerkiksi pellavaöljy ja risiiniöljy soveltuvat puun pintakäsittelyyn.
Vahaus

Puuta voidaan käsitellä erilaisilla puuvahoilla.
Polttaminen

Puun pintaa voidaan tummentaa kuumentamalla sitä voimakkaasti.
Matti Tuokko

Matti Tuokko (22. marraskuuta 1875 Laihia – 23. elokuuta 1958 Pieksämäki) oli suomalainen kansakoulunopettaja ja kansakoulujen tarkastaja.
Matti Tuokon vanhemmat olivat talollinen Jaakko Tuokko ja Susanna Serafiina Similä. Hän valmistui kansakoulunopettajaksi vuonna 1900 ja suoritti vielä tutkintoja yliopistossa 1912–1914.
Käytyään opettajaseminaarin hän tuli opettajaksi Pieksämäen kunnan Vehmaskylän kansakouluun, mistä muutti Uukuniemelle kiertäväksi opettajaksi. Tuokko oli kansakoulunopettajana Uukuniemellä 1903–1918. Siellä hän täydensi opintojaan saaden nimityksen Sortavalan piirin kansakoulujen tarkastajaksi vuodesta 1919 alkaen. Hän oli Uukuniemen suojeluskunnan esikunnan päällikkönä 1918 ja toimi Uukuniemen kuntakokouksen puheenjohtajana 1908–1910. Tuokko oli useiden nuorisoseurojen ja Sortavalan evankelisen seuran johtokunnan jäsenenä. Eläkevuosiaan Tuokko vietti Pieksämäellä.
Matti Tuokko oli naimisissa vuodesta 1900 Hilma Fredrika Wauhkosen kanssa. Heidän poikansa oli filosofian tohtori, tiedetoimittaja, tietokirjailija ja suomentaja Reino Tuokko.
Julkaisuja

Raamatullisia retkeilyjä. Otava 1929
Raamatullisia retkeilyjä 2. Otava 1931
Kansakoulun historianopetuksen valmistekirja. Otava 1931
Raamatunhistorian syventävän käsittelyn opas. Matti Tuokko, Sortavala 1935
Mieczysław Karłowicz

Mieczysław Karłowicz
Mieczysław Karłowicz (11. joulukuuta 1876 Višnjeva, Venäjän keisarikunta – 8. helmikuuta 1909) oli puolalainen säveltäjä.
Karłowicz asui lapsena Višnjevassa, Heidelbergissä, Prahassa ja Dresdenissä ennen asettumistaan perheineen Varsovaan vuonna 1887. Hän aloitti viulunsoiton oppitunneilla käymisen 7-vuotiaana ja oli vuosina 1889–1895 Stanisław Barcewiczin oppilas. Samoihin aikoihin hän opiskeli harmoniaa Zygmunt Noskowskin ja Piotr Maszyńskin johdolla sekä kontrapunktia ja musiikin muotoja Gustaw Roguskin johdolla. Karłowiczin varhaisin säilynyt sävellys on pianoteos Chant de mai (1893–1894). Vuonna 1895 Karłowicz lähti Berliiniin, jossa päätti keskittyä säveltämiseen ja aloitti opiskelun Heinrich Urbanin johdolla. Vuonna 1901 hän palasi Varsovaan. Vuosina 1904–1909 hän sävelsi kuusi sävelrunoa (op. 9–14), joiden avulla saavutti merkittävän aseman 1900-luvun alun uusromantikkona. Hänen muu tuotantonsa on suppea, mutta siihen kuuluvat muiden muassa konsertto viululle A-duurissa (op. 8), sinfonia e-mollissa (op. 7), serenadi jousiorkesterille (op. 2) ja yksinlauluja. Karłowiczin tyyliin vaikuttivat Richard Strauss, Richard Wagner ja Pjotr Tšaikovski.
Karłowicz asui vuodesta 1906 Zakopanessa. Hän julkaisi kuvauksia patikkaretkistään Tatravuorilla, ja hänestä tuli intohimoinen vuorikiipeilijä, hiihtäjä sekä valokuvaaja. Hän kuoli lumivyöryssä.
Meera (näyttelijä)

| Meera |
| --- | --- |
 Meera vuonna 2013.
Henkilötiedot
Koko nimi:  Irtiza Rubab
Syntynyt: 12. toukokuuta 1977 (ikä 47) Sheikhupura, Punjab, Pakistan
Ammatti:  näyttelijä
Näyttelijä
Aktiivisena:  1995–
Palkinnot
 Pakistan Media Award   Nigar Awards Pride of Performance from Govt. of Pakistan 
Aiheesta muualla
IMDb 
Meera (oik. Irtiza Rubab, urduksi ‏ارتضی رباب‎; s. 12. toukokuuta 1977 Sheikhupura, Pakistan) on pakistanilainen näyttelijä, televisiokasvo, malli ja filantrooppi. Hän teki elokuvadebyyttinsä vuonna 1995, mutta teki valtakunnallisen läpimurron vasta vuonna 1999 esiinnyttyään Khilona-televisiosarjassa. Hänet palkittiin roolisuorituksestaan Nigar Awards -palkinnolla.
Kansainvälistä huomiota hän sai Lollywood-elokuva Salakhainin myötä vuonna 2004. Hänen Bollywood-debyyttinsä oli elokuva Nazar, joka tehtiin intialais-pakistanilaisena yhteistyönä. Meera on tehnyt elokuvia urduksi, hindiksi, pandžabiksi ja paštuksi.
Filmografia

| Vuosi | Elokuva | Kieli |
| --- | --- | --- |
| 1995 | Kanta | urdu |
| 1996 | Chief Sahib | urdu |
| 1996 | Hawaen | urdu |
| 1996 | Baazigar | pandžabi |
| 1996 | Miss Istanbul | urdu |
| 1996 | Cheez Bari Hai Mast Mast | urdu |
| 1996 | Khilona | urdu |
| 1996 | Be-Qabu | urdu |
| 1996 | Ham Hayn Aapkay Ghulam | urdu |
| 1996 | Rani Khan | pandžabi |
| 1997 | Dunya Hay Dil Walon Ki | urdu |
| 1997 | Ham Tumharay Hayn | urdu |
| 1997 | Mard jeenay Nahin Detay | urdu |
| 1997 | Sharafat | urdu |
| 1997 | Fareb | urdu |
| 1998 | Ehsas | urdu |
| 1998 | Harjai | urdu |
| 1998 | Too Chor main Sipahi | urdu |
| 1998 | Kahin Pyar Na Ho Jaye | urdu |
| 1999 | Guns And Roses | urdu |
| 1999 | Inteha | urdu |
| 1999 | Dunya Say Kya Darna | urdu |
| 1999 | Mujhay Jeenay do | urdu |
| 1999 | Virasat | urdu |
| 1999 | Babul Da Vehra | pandžabi |
| 2000 | Ghar Kab Aao Gay | urdu |
| 2000 | Dil Se Na Bhulana | urdu |
| 2000 | Billi | urdu |
| 2000 | Mr. Faradiye | urdu |
| 2000 | Lazawal | urdu |
| 2000 | Ghulam | pandžabi |
| 2001 | Rukhsati | urdu |
| 2001 | Musalman | urdu |
| 2001 | Khoey Ho Tum Kahan | irdu |
| 2001 | Gharana | urdu |
| 2001 | Toofan Mail | pandžabi |
| 2001 | Munda Rang Rangeela | pandžabi |
| 2002 | Chalo Ishq Larain | urdu |
| 2002 | Kalu Shahpuria | pandžabi |
| 2002 | Billa | pandžabi |
| 2002 | Toofan | pandžabi |
| 2002 | Jahad | urdu |
| 2002 | Raqasa | pandžabi |
| 2002 | Fire | urdu |
| 2003 | Meri Awaz Suno | urdu |
| 2004 | Salakhain | urdu |
| 2005 | Aik Gunah Aur | urdu |
| 2005 | Nazar | hindi |
| 2005 | Kasak | hindi |
| 2006 | Pappu Gujjar | pandžabi |
| 2007 | Godfather | urdu |
| 2007 | Potra Shahiye Da | pandžabi |
| 2007 | Bichhu | urdu |
| 2008 | Khulay Aasman Ke Neechay | urdu |
| 2009 | Hakim Arain | pandžabi |
| 2009 | Faraeb | urdu |
| 2010 | Haseeno ka Mela | urdu |
| 2010 | Numberddarni | pandžabi |
| 2011 | Son of Pakistan | pandžabi |
| 2011 | Bhai Log | urdu |
| 2012 | Paanch Ghantey Mien Paanch Crore | hindi |
| 2013 | Ishq Khuda | pandžabi |
| 2013 | Orbal | paštu |
| 2013 | Bhadaas | hindi |
| 2014 | Zargia Khwar She | paštu |
| 2015 | Devdas | urdu |
| 2016 | Hotal | urdu |
| 2016 | Jab Tak Hain Hum | urdu |
| 2017 | Islamic Exorcist | englanti |
| 2017 | Sheitaan | hindi |
| 2018 | Aks | urdu |
| 2018 | Wujood | urdu |
| 2018 | Shor Sharaba | urdu |
| 2018 | Jackpot | urdu |
| 2019 | Baaji | urdu |
| 2019 | Parey Hut Love | urdu |
Käännös suomeksi
Martin Fourcade

| Martin Fourcade |
| --- | --- |

Henkilötiedot
Syntynyt: 14. syyskuuta 1988 (ikä 36) Céret, Ranska
Uran tiedot
Pituus:  186 cm
Seura:  EMHM Nordic 66
Laji:  ampumahiihto ja maastohiihto 
Aiheesta muualla
Kotisivu
| Mitalit> Maa:   Ranska.Miesten ampumahiihto. Olympialaiset  | Mitalit> Maa:   Ranska.Miesten ampumahiihto. Olympialaiset  | Mitalit> Maa:   Ranska.Miesten ampumahiihto. Olympialaiset  | Maa:   Ranska> Miesten ampumahiihto. |
| --- | --- | --- | --- |
|  Kultaa | Sotši 2014 | takaa-ajo |  |
|  Kultaa | Sotši 2014 | normaalimatka |  |
|  Kultaa | Pyeongchang 2018 | takaa-ajo |  |
|  Kultaa | Pyeongchang 2018 | yhteislähtö |  |
|  Kultaa | Pyeongchang 2018 | sekaviesti |  |
|  Hopeaa | Vancouver 2010 | yhteislähtö |  |
|  Hopeaa | Sotši 2014 | yhteislähtö |  |
| MM-kilpailut  | MM-kilpailut  | MM-kilpailut  |  |
|  Kultaa | Hanty-Mansijsk 2011 | takaa-ajo |  |
|  Kultaa | Ruhpolding 2012 | pikakilpailu |  |
|  Kultaa | Ruhpolding 2012 | takaa-ajo |  |
|  Kultaa | Ruhpolding 2012 | yhteislähtö |  |
|  Kultaa | Nové Město 2013 | normaalimatka |  |
|  Kultaa | Kontiolahti 2015 | normaalimatka |  |
|  Kultaa | Oslo 2016 | pikakilpailu |  |
|  Kultaa | Oslo 2016 | takaa-ajo |  |
|  Kultaa | Oslo 2016 | normaalimatka |  |
|  Kultaa | Oslo 2016 | sekaviesti |  |
|  Kultaa | Hochfilzen 2017 | takaa-ajo |  |
|  Kultaa | Anterselva 2020 | normaalimatka |  |
|  Kultaa | Anterselva 2020 | viesti |  |
|  Hopeaa | Hanty-Mansijsk 2011 | pikakilpailu |  |
|  Hopeaa | Ruhpolding 2012 | viesti |  |
|  Hopeaa | Nové Město 2013 | pikakilpailu |  |
|  Hopeaa | Nové Město 2013 | takaa-ajo |  |
|  Hopeaa | Nové Město 2013 | viesti |  |
|  Hopeaa | Nové Město 2013 | sekaviesti |  |
|  Hopeaa | Kontiolahti 2015 | sekaviesti |  |
|  Hopeaa | Oslo 2016 | yhteislähtö |  |
|  Hopeaa | Hochfilzen 2017 | sekaviesti |  |
|  Hopeaa | Hochfilzen 2017 | viesti |  |
|  Pronssia | Hanty-Mansijsk 2011 | sekaviesti |  |
|  Pronssia | Kontiolahti 2015 | viesti |  |
|  Pronssia | Hochfilzen 2017 | pikakilpailu |  |
|  Pronssia | Hochfilzen 2017 | normaalimatka |  |
|  Pronssia | Anterselva 2020 | pikakilpailu |  |
Martin Fourcade (s. 14. syyskuuta 1988 Céret) on uransa keväällä 2020 lopettanut ranskalainen ampumahiihtäjä, viisinkertainen olympiavoittaja ja kolmetoistakertainen maailmanmestari. Hän voitti maailmancupin kokonaiskilpailun seitsemän kertaa peräkkäin kausien 2011–2012 ja 2017–2018 välissä ja on historian ainoa ampumahiihtäjä, joka on voittanut kokonaiskilpailun seitsemän kertaa. Lisäksi hän saavutti vähintään yhden henkilökohtaisen kultamitalin kahdeksassa perättäisessä arvokisassa, mikä on myös lajin kaikkien aikojen ennätys.
Myös Fourcaden isoveli Simon Fourcade on ampumahiihtäjä. Ammatiltaan Fourcade on sotilas ja on voittanut myös muun muassa sotilaiden maailmanmestaruuden ampumahiihdossa vuonna 2014.
Arvokilpailut

Vancouverin olympialaisissa 2010 Fourcade voitti hopeaa 15 kilometrin yhteislähtökilpailussa. Se oli samalla hänen ensimmäinen palkintosijansa maailmancupissa. Hanty-Mansijskin MM-kilpailuissa 2011 Fourcade voitti takaa-ajon maailmanmestaruuden, sijoittui hopealle sprintissä, hiihti ankkuriosuuden Ranskan pronssia voittaneessa sekaviestijoukkueessa ja oli normaalimatkalla sekä yhteislähdössä kymmenes.
Ruhpoldingin MM-kilpailuissa 2012 Fourcade voitti kultaa sprintissä, takaa-ajossa ja yhteislähdössä sekä hopeaa miesten viestissä. Nové Měston MM-kilpailuissa 2013 hän voitti normaalimatkan maailmanmestaruuden, sai hopeaa sprintissä, takaa-ajossa, viestissä ja sekaviestissä sekä oli yhteislähdössä kymmenes.
Sotšin olympialaisissa 2014 Foucarde voitti kultaa takaa-ajossa ja normaalimatkalla, saavutti hopeaa yhteislähdössä ja oli kuudes sprintissä. Kontiolahden MM-kilpailuissa 2015 hän voitti normaalimatkan maailmanmestaruuden ja hiihti ankkuriosuuden sekä hopeaa saaneessa Ranskan sekaviestijoukkueessa että pronssille sijoittuneessa miesten viestijoukkueessa. Pikakilpailussa hän oli 12:s, takaa-ajossa seitsemäs ja yhteislähtökilpailussa kymmenes.
Fourcade voitti Oslon MM-kilpailuissa 2016 kultaa pikakilpailussa, takaa-ajossa, normaalimatkalla ja sekaviestissä sekä sai hopeaa yhteislähtökilpailussa. Hochfilzenin MM-kilpailuissa 2017 hän saavutti hopeaa sekaviestissä ja pronssia pikakilpailussa sekä voitti takaa-ajon maailmanmestaruuden. Normaalimatkalla hän sai pronssia ja viestissä hopeaa. Yhteislähtökilpailussa hän sijoittui viidenneksi.
Fourcade saavutti Pyeongchangin olympialaisissa 2018 kultaa takaa-ajossa, yhteislähdössä ja sekaviestissä. Normaalimatkalla hän oli viides ja pikakilpailussa kahdeksas. Östersundin MM-kilpailuissa 2019 hän sijoittui takaa-ajossa viidenneksi ja pikakilpailussa kuudenneksi. Anterselvan MM-kilpailuissa 2020 hän saavutti normaalimatkalla kultaa sekä pikakilpailussa pronssia. Takaa-ajossa hän sijoittui neljänneksi ja yhteislähdössä seitsemänneksi. Hän hiihti toisella osuudella Ranskan kultaa voittaneessa miesten viestijoukkueessa.
Aiheesta muualla

Kuvia tai muita tiedostoja aiheesta Martin Fourcade Wikimedia Commonsissa
Martin Fourcaden kotisivut (ranskaksi)
Mason Dixon

| Mason Dixon |
| --- | --- |
 Mason Dixon
Luoja(t):  Sylvester Stallone
Näyttelijä(t):  Antonio Tarver
Henkilötiedot
Ammatti:  nyrkkeilijä
Sukupuoli:  mies
Ikä:  31
Suhteet
Tutut:  Martin (valmentaja)
Infobox OKNimi-testi OK: 
| Mason Dixon> Henkilötiedot |
| --- | --- |
Kansalaisuus:   Yhdysvallat
Nyrkkeilijä
Lempinimi:  The Line
Painoluokka:  Raskassarja
Kätisyys:  Oikeakätinen eli orthodox
Ammattilaistilastot
Ottelut:  33
Voitot:  33
– tyrmäysvoitot:  30
Tappiot:  0
Mason ”The Line” Dixon on Sylvester Stallonen kehittämä ja Antonio Tarverin esittämä hahmo elokuvassa Rocky Balboa.